**Bestyrelsesmøde d. 1. 5. 2022.**

Bestyrelsen fordelte ansvarsområder og opgaver:

Anders Dahl administrerer Hiv-Danmarks info-mail og har kontakt til administrationen på Forchhammersvej.

Kicki har kontakten til Kafe Knud og Jeanett samt til vores protektor Henriette Laursen. Ligeledes overtager Kicki bevillingen til Kafe Knud ift. Københavns Kommune og politiet.

Jens Peder er ansvarlig for kontakten til bogholderiet samt for godkendelse af betalinger fra banken. Jens Peder er også ansvarlig for kontakt til smågrupper på Sjælland og Bornholm.

Preben repræsenterer Hiv-Danmark i HIV-Nordic samt skriver og udsender indkaldelse og dagsorden til bestyrelsesmøder. Endvidere deltager Preben som bestyrelsens repræsentant i evt. byggemøder om renovationen of Skindergade 21.

Vilhelm varetager kontakten til smågrupper i Jylland og på Fyn.

Jens Peder og Preben gennemgår foreningens vedtægter.

Preben orienterede kort om den internationale gruppe, som mødes første gang d. 1. 5.

Vi vil forsøge at synliggøre foreningen ved deltagelse i Pride i både Aarhus og København.

Næste møde: søndag d. 22. 5. 2022, kl. 11.00 på Forchhammersvej 18.